Diari Oficial de la Generalitat Valenciana


Sumari del DOGV 3777, del 22-06-2000 (2000/4460)

RESOLUCIÓ de 2 de maig de 2000, del conseller d'Obres Públiques, Urbanisme i Transports, per la qual s'informa favorablement la modificació número 16 de les normes subsidiàries de planejament de Mutxamel i s'aprova definitivament la modificació número 16 de les normes subsidiàries de planejament de Mutxamel.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4460


Data del document
:   02-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Mutxamel
    * pla d'urbanisme

RESOLUCIÓ de 2 de maig de 2000, del conseller d'Obres Públiques, Urbanisme i Transports, per la qual s'informa favorablement la modificació número 16 de les normes subsidiàries de planejament de Mutxamel i s'aprova definitivament la modificació número 16 de les normes subsidiàries de planejament de Mutxamel. [2000/S4460]
  
Vist l'expedient relatiu al projecte de modificació puntual número 16 de les normes subsidiàries de planejament de Mutxamel (Alacant), i del qual resulten els següents:
  
Antecedents de fet
  
Primer
  
L'Ajuntament de Mutxamel, en sessió plenària celebrada el dia 31 d'agost 1999, n'acordà l'aprovació provisional, després de complir els tràmits d'exposició pública, per mitjà d'anuncis apareguts en el Diari Oficial de la Generalitat Valenciana, de 21 de maig de 1999 i en el diari Información de 26 d'abril de 1999, i no haver-se presentat al·legacions.
  
Segon
  
La documentació està integrada per memòria informativa i justificativa i plans d'ordenació vigent i modificació proposada.
  
Tercer
  
La Comissió Territorial d'Urbanisme, en sessió celebrada el dia 14 de març de 2000, adoptà l'acord d'informar favorablement la modificació núm. 16 de les normes subsidiàries de Mutxamel, i proposà al conseller d'Obres Públiques, Urbanisme i Transports l'aprovació definitiva.
  
Fonaments de dret
  
Primer
  
La tramitació ha sigut correcta, conforme amb el que estableixen els articles 38 i següents, per remissió de l'article 55.1 de la Llei 6/1994, de 15 de novembre, Reguladora de l'Activitat Urbanística (d'ara endavant LRAU). La documentació està completa, a l'efecte del que preceptua l'article 27 de la LRAU.
  
Segon
  
L'objecte d'aquest expedient és introduir algunes modificacions en el document d'homologació de les normes subsidiàries de Mutxamel, que fou aprovat per la Comissió Territorial d'Urbanisme en sessió de data 30 de gener de 1998. En concret es tracta de procedir a l'ampliació del cementeri municipal, per a això es necessita:
  
Requalificar 5.950 m² de sòl no urbanitzable destinats a zona verda de la xarxa primària de Dotacions i infraestructures públiques, i passar-los a Equipament comunitari, zona de serveis comunitaris, cementeri actual. En aquesta finca s'ubica la primera ampliació del cementeri municipal ja completada.
  
Requalificar 13.842,94 m² de sòl no urbanitzable destinats a zona verda de la xarxa primària de Dotacions i infraestructures públiques, i passar-los a Equipament comunitari, zona de serveis comunitaris, ampliació del cementeri. En aquesta finca es pretén portar a terme la segona ampliació del cementeri municipal ja en projecte.
  
L'Ajuntament justifica la proposta en el fet que el servei del cementeri és un dels que ha de prestar el municipi d'acord amb el que disposa la legislació de Règim Local i el Reglament de Policia Sanitària Mortuòria.
  
Així mateix addueixen que els 5.950 m² que ara es pretenen requalificar com a 1a ampliació del cementeri ja estan destinats a aquest ús, a més de constituir l'anell de zona verda pública planificat al voltant del cementeri, en la revisió de les normes subsidiàries de 1983, una reserva de sòl per a possibles ampliacions d'aquest que ha arribat el moment d'utilitzar, a causa de les necessitats actuals previstes per a aquest servei.
  
Tercer
  
Les determinacions contingudes en aquest expedient es consideren en línies generals correctes, des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
En aquest sentit, hem de manifestar en relació amb el que estableix l'article 55.3 de la LRAU que no s'està incrementant l'aprofitament lucratiu privat de cap terreny, ni s'està desafectant sòl de destinació pública, ja que aquesta destinació amb la modificació proposada es manté inalterada.
  
Per altra banda, l'article 58.4 del text legal anteriorment esmentat estableix que els plans hauran d'especificar l'ús previst per a cada reserva de sòl dotacional públic i distingeix entre els previstos en la Llei. No obstant, l'administració podrà establir en aquelles qualsevol ús dotacional públic encara que amb la condició que en tractar-se de zones verdes entre altres supòsits, serà necessari tramitar l'oportuna modificació de planejament general com es fa en aquest cas.
  
Per acabar, l'Ajuntament justifica que encara que es produïra una requalificació d'espais destinats a zones verdes de la xarxa primària o estructural de dotacions públiques, es continua complint l'estàndard previst en l'article 17.2.A) de la LRAU. En aquest sentit l'Homologació de les Normes Subsidiàries proposa una reserva de parcs i jardins públics de la xarxa primària de 310.843 m² que tenint en compte una població de 47.000 habitants ens donaria 6.588 m² per cada miler d'habitants. Amb la modificació proposada en disminuir les zones verdes de la xarxa primària en 19.792,94 m² ens resultaria un total de 291.050,06 m² el que considerant una població de 47.000 habitants resultaria una mitjana de 6.192 m² per cada miler d'habitants, el que en qualsevol cas estaria per damunt de l'exigència establida per la LRAU de 5.000 m² per cada miler d'habitants.
  
Quart
  
La modificació comporta una diferent qualificació o ús urbanístic de zones verdes anteriorment previstes, per la qual cosa requereix informe previ del Consell Superior d'Urbanisme ?substituït per l'informe del conseller d'Obres Públiques, Urbanisme i Transports, amb informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb el que estableix l'article 55.4 de l'esmentada Llei.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.8.e) de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el pla, sinó que la modificació té per objecte l'ampliació del cementeri municipal i d'aquesta deriva o és conseqüència la diferent zonificació o ús urbanístic de les zones verdes.
  
Cinqué
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i les altres disposicions de general i pertinent aplicació, resolc:
  
1. Informar favorablement la modificació número 16 de les normes subsidiàries de planejament de Mutxamel.
  
2. Aprovar definitivament la modificació número 16 de les normes subsidiàries de planejament de Mutxamel.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercitar qualsevol altre recurs que estime oportú.
  
València, 2 de maig de 2000.- El conseller d'Obres Públiques, Urbanisme i Transports: José Ramón García Antón.